
YR oeddwn yn gorwedd yr haf ar brydnawn 

Ar ben mynydd Moelfre, rhwng eithin a mawn, 
Pan aethum i gysgu gan flinder a gwres, 

A breuddwyd go ryfedd 'mhen tipyn a ges. . 


Mi welwn ryw Eglwys yn sefyll ar fryn, 

A'i chlochdy yn uchel, a'i mhuriau yn wyn; 
Yr oedd wedi sefyll y'ngolwg y fro 

Er hen genedlaethau, yn hir dros ben co'. 


'Roedd beddau o'i chwmpas yn dew o bob tu, 
Lle claddwyd hen bobol y plwy'r amser fu; 
'Nol treulio bywydau trafferthus i ben, 
Daethant yma i orphwys yn dawel dan len. 


Maes'law mi a. glywais ryw ddwndwr mawr iawn, 
Fel pe bu'sai'r holl le o ellyllod yn llawn; 

A gwelais ryw dyrfa gynddeiriog yn dod 

Ym mlaen, nes i'm synnu pa beth oedd yn bod. 


Rhyw dyrfa gymysglyd oedd hon trwyddi draw, 
Gwahanol ei hagwedd a'i dull ar bob llaw; 

Yn edrych yn gas ar eu gilydd mewn llid, 

Ac etto'n cyttuno'n rhyw amcan i gyd. 


Deallais 'mhen gronyn pa beth ydoedd 'hyn— 
Cael yr Eglwys i lawr, oedd mor hardd ar y bryn, 
Yr Eglwys.lle traethwyd gwirionedd y nef 

Dros oesoedd er dwyn pechaduriaid i dref. 


Damsgenent y beddau yn ddibris dan dra'd, 

Er eu bod yn dwyn coffa am lwch llawer tad; 

A llawer mam dyner na welwyd hi mwy 

Oedd yno'n y gro,—ond pa waeth ganddynt hwy? 


'Roedd “capten” y fyddin yn sefyll o bell, 
Yn hytrach o'r golwg, yr hyn oedd yn well; 
Pe buasai ef yno'n rhy amlwg ei lun, 

Bu'sai gormod o ddychryn dan íron ambell un. 


'Nabyddais y gwr wrth y cyrn ar ei ben, 

Sef Nic y îraed fforchog, hen elyn y nen, 

'Rhwn sy'n cael mawr ddifyrrwch mewn cynnwrf a swn 
A.hala crefyddwyr i ymladd fel cwn. 


'Roedd ef yn rhoi “ordors” o gornel rhyw berth, 
A hwythau mor ufudd yn gwneud a'u holl nerth 
Fel 'roedd ef yn ceisio, heb un-dyn yn groes,— 
Gwas'naethwyr mwy ffyddlon ni fu mewn un oes. 


Mi aethum i sylwi'n fwy manol ar hyn, 

Pwy ydoedd v rhai oedd a'u amcan mor dyn 

I fwrw hen Eglwys Duw'r nefoedd i lawr,— 

Ac wrth 'nabod “rhai” 'roedd fy syndod yn fawr. 

Mi welwn yn gynta' 'r “Anffyddiwr” di-ras, 

A'i eiriau cableddus, a'i olwg hyll gas, 

'Rhwn sy'n dweyd nad oes Duw nac un nefoedd yn bod, 
Gan sathru y Bibl yn llwyr dan ei dro'd, 


Yn nesaf mi welwn y “Pabydd” wr trist, 

Sy'n arfer gweddio ar Mair yn lle Crist, 

A dysgwyl maddeuant o'i bechod sydd drwm, 
A'i dynnu o'r purdan, trwy dalu rhyw swm. 


Mi welwn y “Sosin” yn nesa' 'n y lle, 

Sy'n dweyd mai nid Duw ydyw Mab Brenin ne', 

Ac nad oes un rhinwedd i'w gael yn ei wa'd / 
I olchi pechodau 'r rhai duaf yn rhad. 


'Roedd yntau'r “Dissenter” yn ffyrnig ei wedd, 
Y'ngwmp'ni'r rhai hynny yn tynnu ei gledd; 
Heb ronyn o g'wilydd ei fod ef y'nglyn 

Wrth y Pabydd a'r Sosin' a'i amcan yr un. 


Y “Methodist” hefyd, yr hwn 's lawer dydd 

Sydd wedi anghofio ei hen Gyffes Ffydd; 

'S dim “ffydd” na “gweithredoedd” o werth ganddo 
nawr, 

Ond llwyr dynu'r Eglwys yn garnedd i'r llawr. 


Ni welwn y “Baptist” yn dod, gyda hyn, 
A stwc mawr o ddwr, wedi 'i godi o'r llyn, 
Mewn bwriad o 'sgubo (Ow druan eg e'!) 
Yr Eglwys a'r clochdy ar unwaith o'r lle). 


Yno'r oeddynt yn gweithio'n llawn trafferth a phoen, 
A Niclas mor llon braidd na neidiai o'i groen; 

Ces ofon lled fawr am yr Eglwys, yn wir, 

Na fyddai fawr amser ar wyneb y tir. 


Daeth rhywbeth i dori fy mreuddwyd yn awr — 
Fe basiodd rhyw ennyd, nis gwn pa mor fawr; 
Ond daethum o hyd iddi wedi'n 'mhen tro, 

A hyn oedd ei diwedd—mae'n “ffres” yn fy ngho', 


Mi welwn yr Eglwys yn sefyll o hyd, 

A'i mhuriau yn gedyrn, a'i chronglwyd yn glyd; 
Ond 'doedd argoel yn un-man, ar aswy neu dde”, 
Am yr atgas elynion oedd gynnau'n y lle, 


Yr o'ent wedi gweled mai ofer ei gwaith, 
Ac ymaith yr aethant yn llibyn a llaeth; 
A Nic, wedi 'i siommi, aeth gyda hwy bant, 
I chwilio difyrwch ffordd arall i'w blant. 


'Mhen cetyn swn arfau a glywn oddi draw, 
A throi wnes i edrych, mewn tipyn o fraw; 
Mi welwn y sectau'n ei hymladd hi'n lan 
A'u gilydd, yn ol eu hen arfer o'r bla'n. 





